Polisie soek na man wat glo vrou verkrag | Netwerk24
Deur Kaydene Davids 30 Mei 2020 17:39
Kapt. Sergio Kock, polisiewoordvoerder, sê hy word gesoek nadat ’n 27-jarige vrou op 21 Mei omstreeks 19:00 in ’n veld naby ’n vulstasie in Greenpoint verkrag is.
Volgens Kock het die man die vrou vergesel van Greenpoint af na Southridge om geld te gaan haal.
Die man het die vrou, wat hy die betrokke dag vir die eerste keer ontmoet het, na ’n oop stuk veld naby die Puma-vulstasie gedwing waar hy haar glo verkrag het.
“Die polisie is op soek na ’n man van tussen 30 en 40 jaar oud, middelmatig gebou, donker van kleur, sowat 1,7 m lank met merke in sy gesig.
“Hy praat Afrikaans en gebruik die name Thabo en Thabang.”
Kock sê die man is vermoedelik van die Vrystaat.
Enigiemand met inligting kan die konst. Nomonde Mothelesi, die ondersoekbeampte, by 071 860 6782 kontak.
Meer oor: Kimberley | Verkrag | Man | Polisie
Klag van verkragting gevoeg teen vermeende moordenaar